b'\n_START_ARTICLE_\nIv\xc3\xa1n Ramis\n_START_SECTION_\nReal Mallorca\n_START_PARAGRAPH_\nRamis er et produkt av Real Mallorcas talentprogram. Han fikk sin debut for A-laget den 15. februar 2004 mot Albacete Balompi\xc3\xa9, en kamp som endte 0-0. Sesongen 2005-2006 ble han l\xc3\xa5nt ut til Real Valladolid, som da spilte i Segunda Division._NEWLINE_Da han returnerte til Real Mallorca igjen i sesongen 2006-2007 ble han et fast innslag p\xc3\xa5 A-laget.\n_START_SECTION_\nWigan Athletic\n_START_PARAGRAPH_\nDen 2. august 2012 signerte Ramis en tre\xc3\xa5rskontrakt med den engelske klubben Wigan Athletic. Hans debut for klubben kom den 19. august mot Chelsea, en kamp Wigan tapte 0-2._NEWLINE_Den 27. oktober scoret Ramis sitt f\xc3\xb8rste m\xc3\xa5l for klubben i en 2-1 seier over West Ham United._NEWLINE_Ramis forlot Wigan i januar 2015, og signerte for Levante UD.'